《登鳌洲塔同陈石樵》
清代·梁善长

浮图七级宝安西，共倚危栏望欲迷。水绕鳌洲桃浪阔，天回鹏岭涧云低。

蔗苗绿映村边路，菽蔓青延垄上畦。转眼花飞春又暮，可堪归鸟向人啼。

作者简介：清广东顺德人，字崇一，一字燮庵。乾隆四年进士。历白水、蒲城知县，官至建宁府同知。以清廉闻名。有《赐衣堂文集》、《鉴塘诗钞》、《广东诗粹》等。